**KRATKE UPUTE KAKO ZAPOČETI S PROVEDBOM PROGRAMA**

Hrvatski teniski savez verificirao je program pod nazivom „Tenis za učenike od 7 do 10 godina“, pri Ministarstvu znanosti obrazovanja i sporta. Program je namijenjen klubovima članovima HTS-a, i licenciranim trenerima članovima Zbora teniskih trenera Hrvatske.

**Početak provedbe programa**

Da bi se program mogao započeti provoditi u školi, potrebno je ishoditi suglasnost škole za početak provedbe programa. HTS je izradio obrazac, kojeg je nakon ovjere škole i potpisa ravnatelja, potrebno dostaviti predstavniku regije, ali i u ured HTS. Uz navedeni obrazac od HTS-a možete zatražiti i pismo preporuke.

**Uvjeti za provedbu programa**

1. Nositelj programa je teniski klub, član HTS-a, u tekućoj godini
2. Program može provoditi isključivo licencirani trener član ZTTH
3. Program je besplatan i bilo kakav oblik plaćanja od strane djece je isključen

**Suglasnost na početak provedbe**

HTS će na preporuku osobe zadužene za provedbu projekta iz regije, dati suglasnost za početak provedbe programa odabranim klubovima. Ukoliko se pojavi veći broj klubova, tada oni koji nisu odabrani među četiri i nisu ušli u sustav sufinanciranja, a ukoliko su ispunili uvjete mogu započeti s provedbom. U slijedećoj sezoni ukoliko program bude odrađen do kraja, biti će u prednosti za sufinanciranje od strane HTS-a u slijedećoj sezoni.

Samo klubovi s urednom dokumentacijom i ispunjenim uvjetima mogu započeti s provedbom programa.

**Dokumentacija potrebna klubovima za početak provedbe programa**

1. Program „Tenis za učenike od 7-10 godina“, dostupan www. hts.hr/ sekcije /tenis u školama
2. Pismo preporuke – zamolba od strane HTS prema školi – na traženje
3. Odobrenje ministarstva na program – na traženje
4. Obrazac za prijavu programa – suglasnost od strane škole – na webu

HTS